*Tämä artikkeli käsittelee jääkiekkoilijaa. Suomalaisesta juontajasta kertoo artikkeli Mikko Silvennoinen.*
**Mikko Silvennoinen** (s. 15. kesäkuuta 1984 Vantaa) on suomalainen jääkiekkoerotuomari sekä entinen jääkiekkoilija ja valmentaja. Silvennoinen toimii päätuomarina Mestiksessä ja Suomi-sarjassa. Hän oli pelipaikaltaan keskushyökkääjä, mutta osasi pelata myös laidalla. Silvennoinen on hyvä aloittaja, jonka vahvuudet ovat luistelussa ja kahden suunnan pelaamisessa. Hän on pelannut 46 SM-liigaottelua tehoin 1+1=2. Jäähyminuutteja kertyi 16.

Pelaajaura
----------

Silvennoinen on SaPKon oma kasvatti. Hän siirtyi B-juniori-ikäisenä Jokereihin, joissa Silvennoinen voitti B-nuorten mestaruuden 2002 ja SM-hopeaa 2001 sekä A-nuorten SM-hopeaa 2003. Hän oli kaudella 2001–2002 Jokereiden B-nuorten paras pistemies tehoilla 15+16=31. Silvennoinen voitti kevään 2002 pudotuspelien pistepörssin tehoilla 8+7=15. Kaudella 2003–2004 hän oli tehoilla 23+17=40 Jokereiden A-nuorten paras pistemies ja maalintekijä. Silvennoinen sijoittui A-nuorten SM-liigan pistepörssissä seitsemänneksi sekä maalipörssissä toiseksi Pelicansin Tuomas Santavuoren ja Lukon Ilkka Saarelan kanssa. Samalla kaudella hän pelasi myös ensimmäiset SM-liigaottelunsa edustaessaan Jokereita kymmenen ottelun verran ilman tehopisteitä. Silvennoinen pelasi kauden aikana myös seitsemän Mestis-ottelua alle 20-vuotiaiden maajoukkueessa.

Toukokuussa 2004 Silvennoinen teki kaksivuotisen sopimuksen Saimaan Pallon kanssa. SM-liigan tulokaskausi 2004–2005 toi hänelle 22 runkosarjaottelussa tehot 1+1=2. Silvennoisen liigauran ensimmäinen ja toistaiseksi ainoaksi jäänyt maali syntyi runkosarjan toiseksi viimeisellä kierroksella 8. maaliskuuta 2005 vieraissa Espoo Bluesia vastaan. Hän pelasi ison osan kaudestaan myös SaiPan A-nuorissa ja Silvennoinen haki myös yhteensä seitsemän ottelun verran pelituntumaa Mestiksestä, Kirkkonummen Salamoiden ja KooKoon joukkueista. Toisella SaiPa-kaudellaan 2005–2006 hän pelasi vain 14 ottelua ilman tehopisteitä. Silvennoinen pelasi suurimman osan kaudestaan Mestiksessä. Hän kävi kahden ottelun vuokrasopimuksella Mikkelin Jukureissa marraskuussa 2005 ja kevätkauden 2006 Silvennoinen pelasi KooKoossa. Hän teki toukokuussa 2006 vuoden mittaisen jatkosopimuksen joukkueen kanssa.

Yhden KooKoossa vietetyn vuoden jälkeen Silvennoinen palasi kaudeksi 2007–2008 kasvattajaseuraansa SaPKoon. Hän teki tehoilla 13+19=32 Mestiksen yhden kauden piste-ennätyksensä ja oli SaPKon kolmanneksi paras pistemies Teemu Sompin ja Kalle Konstin jälkeen. Huhtikuussa 2008 Silvennoinen teki vuoden mittaisen jatkosopimuksen joukkueen kanssa. Hän teki kaudella 2008–2009 runkosarjassa tehot 9+18=27, mutta ne riittivät SaPKon sisäisen pistepörssin voittoon. Joukkue joutui keväällä 2009 pudotuskarsintoihin, mutta onnistui säilyttämään sarjapaikkansa. Silvennoinen voitti karsintasarjan piste- ja maalipörssin tehoilla 5+7=12.

Lokakuussa 2009 Silvennoinen siirtyi Ison-Britannian toiseksi korkeimmalla sarjatasolla English Premier Ice Hockey Leaguessa pelaavaan Romford Raidersiin. Hän kuitenkin palasi SaPKoon jo saman vuoden joulukuussa ja teki joukkueen kanssa kevääseen 2011 ulottuvan sopimuksen.

Maajoukkue
----------

Silvennoinen on pelannut kymmenen nuorten maaottelua tehden yhden maalin.

Valmennusura
------------

Silvennoinen toimi 2011–2013 ja 2014–2015 II-divisioonassa pelanneen Talvisalo Traitorsin päävalmentajana sekä 2013–2014 SaPKon A-nuorten päävalmentajana.

Tuomariura
----------

Silvennoinen aloitti kaudella 2016–2017 päätuomarina Mestiksessä. Hän viheltää myös Suomi-sarjassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2003–2004 | Suomi U20 | Mestis | 7 | 0 | 1 | 1 | 6 | – | – | – | – | – |
|  | Jokerit | SM-liiga | 10 | 0 | 0 | 0 | 0 | – | – | – | – | – |
| 2004–2005 | Salamat | Mestis | 3 | 0 | 0 | 0 | 0 | – | – | – | – | – |
|  | KooKoo | Mestis | 4 | 1 | 1 | 2 | 6 | – | – | – | – | – |
|  | SaiPa | SM-liiga | 22 | 1 | 1 | 2 | 14 | – | – | – | – | – |
| 2005–2006 | Jukurit | Mestis | 2 | 0 | 1 | 1 | 0 | – | – | – | – | – |
|  | KooKoo | Mestis | 16 | 6 | 3 | 9 | 18 | 4 | 0 | 1 | 1 | 4 |
|  | SaiPa | SM-liiga | 14 | 0 | 0 | 0 | 2 | – | – | – | – | – |
| 2006–2007 | KooKoo | Mestis | 31 | 10 | 10 | 20 | 34 | 3 | 0 | 0 | 0 | 2 |
| 2007–2008 | SaPKo | Mestis | 43 | 13 | 19 | 32 | 24 | 2 | 0 | 0 | 0 | 27 |
| 2008–2009 | SaPKo | Mestis | 41 | 9 | 18 | 27 | 34 | – | – | – | – | – |
| 2009–2010 | Romford Raiders | EPIHL | 15 | 11 | 8 | 19 | 6 | – | – | – | – | – |
|  | SaPKo | Mestis | 14 | 2 | 4 | 6 | 4 | – | – | – | – | – |
| 2010–2011 | SaPKo | Mestis | 33 | 5 | 14 | 19 | 35 | 2 | 0 | 0 | 0 | 2 |
| 3 kautta | yhteensä | SM-liiga | 46 | 1 | 1 | 2 | 16 | – | – | – | – | – |
| 8 kautta | yhteensä | Mestis | 194 | 46 | 71 | 117 | 161 | 11 | 0 | 1 | 1 | 35 |

Lähteet
-------

* Mikko Silvennoinen The Internet Hockey Databasessa (englanniksi)
* Mikko Silvennoinen Eurohockey-sivustolla (englanniksi)
* Mikko Silvennoinen *Elite Prospects*. Everysport Media Group AB.  (englanniksi)
* Mikko Silvennoinen Jatkoaika.comissa (Internet Archive)

### Viitteet

1. ↑  Miikka Mikkola: Keikkatyöläisen ensimmäinen vakiduuni  15.8.2006. Jatkoaika.com. Viitattu 28.2.2011.
2. ↑  SaiPalle puolustaja Bostonin yliopistosta  21.5.2004. Jatkoaika.com. Viitattu 28.2.2011.
3. ↑  Tilastot – SM-liiga  8.3.2005. SM-liiga. Viitattu 28.2.2011.
4. ↑  SaiPassa pelaajaliikennettä  4.1.2005. Jatkoaika.com. Viitattu 28.2.2011.
5. ↑  SaiPan Silvennoinen lainalle Kouvolaan  19.10.2004. Jatkoaika.com. Viitattu 28.2.2011.
6. ↑  Lainamiehet jatkavat KooKoossa tämän viikon, Makkonen koko kauden  27.10.2004. Jatkoaika.com. Viitattu 28.2.2011.
7. ↑  Mikko Silvennoinen vuokralle Jukureihin  23.11.2005. Jatkoaika.com. Viitattu 28.2.2011.
8. ↑  Hana ja Silvennoinen jatkavat Kouvolassa  26.1.2006. Jatkoaika.com. Viitattu 28.2.2011.
9. ↑  Jokiraita Allsvenskaniin, Silvennoinen ja Kaijomaa jatkavat Mestiksessä  31.1.2006. Jatkoaika.com. Viitattu 28.2.2011.
10. ↑  Mikko Silvennoinen jatkaa Kouvolassa  25.5.2006. Jatkoaika.com. Viitattu 28.2.2011.
11. ↑  Mikko Silvennoinen SaPKon haaviin  18.4.2007. Jatkoaika.com. Viitattu 28.2.2011.
12. ↑  SaPKo solmi lisää sopimuksia  11.4.2008. Jatkoaika.com. Viitattu 28.2.2011.
13. ↑  Mikko Silvennoinen Englannin pääsarjaan  16.10.2009. Jatkoaika.com. Viitattu 28.2.2011.
14. ↑  Silvennoinen palaa Savonlinnaan  23.12.2009. Jatkoaika.com. Viitattu 28.2.2011.
15. ↑